Emîne Şenyaşara ke mêrde û di lajê ci hetê merdimanê Wekîlê AKPyî Halîl Îbrahîm Yildizî ra kişîyayî lajê xo Ferît Şanyaşarî reyde roja 74. de verê Edlîyeya Riha de nobeta edaletî rê dewam kena.
Keyeyê Şenyaşarî vizêr amebi destbendkerdene û dima vera dîya.
Keyeyî ewro hesabanê xo yê medyaya dîjîtale ser o no mesaj pare kerd: ''Rixmê pêro mudaxeleyan ma verê Qesra Edaletî ya Riha de yê. Ma do bêveng nêmanê, tira fek vera nêdê û xo ver bidê.''
